nibzard/narodne-novine-full-text-markdown huggingface dataset:
## Uredba o izmjenama i dopunama Zakona o sigurnosti prometa na cestama

### NN 142/2006 (28.12.2006.), Uredba o izmjenama i dopunama Zakona o sigurnosti prometa na cestama

# VLADA REPUBLIKE HRVATSKE

**3203**

Na temelju članka 1. Zakona o ovlasti Vlade Republike Hrvatske da uredbama
uređuje pojedina pitanja iz djelokruga Hrvatskoga sabora (»Narodne novine«, broj
108/2006) Vlada Republike Hrvatske je na sjednici održanoj 21. prosinca 2006.
godine donijela

## UREDBU

### O IZMJENAMA I DOPUNAMA ZAKONA O SIGURNOSTI PROMETA NA CESTAMA

Članak 1.

U Zakonu o sigurnosti prometa na cestama (»Narodne novine«, broj 105/2004) iza
članka 241. dodaje se novi članak 241a. koji glasi:

»Članak 241a.

(1) Za motorna i priključna vozila koja se izvoze u inozemstvo izdaju se izvozne
pločice i prometna dozvola.
(2) Izdavanje izvoznih pločica obavljaju policijske uprave, prema mjestu u kojem
je vozilo kupljeno ili preuzeto.
(3) Izvozne pločice izdaju se najduže na rok od 45 dana.
(4) O izdanim izvoznim pločicama vodi se evidencija.
(5) Kada upravlja vozilom koje je označeno izvoznim pločicama, vozač mora kod
sebe imati prometnu dozvolu.
(6) Novčanom kaznom u iznosu od 1.000,00 kuna kaznit će se za prekršaj vozač
koji u prometu na cesti upravlja vozilom koje nije označeno izvoznim pločicama,
ako kod sebe nema važeću prometnu dozvolu ili ako upravlja vozilom kojem je
isteklo važenje prometne dozvole.«.

Članak 2.

U članku 304. stavci 2. i 3. brišu se.
U stavku 7. riječi: »iz stavka 2.« brišu se.

Članak 3.

Ova Uredba stupa na snagu danom objave u »Narodnim novinama« osim odredaba
članka 5. stavaka 3. i 9. ovoga Zakona koje stupaju na snagu 1. siječnja 2008.
godine i odredbe članka 221. stavka 5. Zakona koja stupa na snagu 1. siječnja
2009. godine.

Klasa: 340-08/06-01/01
Urbroj: 5030109-06-2
Zagreb, 21. prosinca 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba na temelju zakonske ovlasti, NN 142/2006-3203
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o dopuni Zakona o državnim službenicima

### NN 142/2006 (28.12.2006.), Uredba o dopuni Zakona o državnim službenicima

# VLADA REPUBLIKE HRVATSKE

**3204**

Na temelju članka 1. Zakona o ovlasti Vlade Republike Hrvatske da uredbama
uređuje pojedina pitanja iz djelokruga Hrvatskoga sabora (»Narodne novine«, br.
108/2006), Vlada Republike Hrvatske je na sjednici održanoj 21. prosinca 2006.
godine donijela

## UREDBU

### O DOPUNI ZAKONA O DRŽAVNIM SLUŽBENICIMA

Članak 1.

U Zakonu o državnim službenicima (»Narodne novine«, broj 92/2005) u članku 137.
iza stavka 1. dodaju se stavci 2. i 3. koji glase:
»Iznimno od stavka 1. točke c) ovoga članka, radi dovršenja poslova ili drugih
opravdanih razloga, može se donijeti rješenje o zadržavanju na radu državnog
službenika, ali ne duže od dvije godine.
Rješenje iz stavka 1. ovoga članka može se donijeti samo uz suglasnost državnog
službenika.«

Članak 2.

Ova Uredba stupa na snagu danom objave u »Narodnim novinama«.

Klasa: 023-03/06-01/29
Urbroj: 5030109-06-1
Zagreb, 21. prosinca 2006.

Predsjednik
**dr. sc. Ivo Sanader**, v. r.

Uredba na temelju zakonske ovlasti, NN 142/2006-3204
## Uredba o izmjeni Zakona o državnoj izmjeri i katastru nekretnina

### NN 142/2006 (28.12.2006.), Uredba o izmjeni Zakona o državnoj izmjeri i katastru nekretnina

# VLADA REPUBLIKE HRVATSKE

**3205**

Na temelju članka 1. Zakona o ovlasti Vlade Republike Hrvatske da uredbama
uređuje pojedina pitanja iz djelokruga Hrvatskoga sabora (»Narodne novine«, broj
108/2006), Vlada Republike Hrvatske je na sjednici održanoj 21. prosinca 2006.
godine donijela

## UREDBU

### O IZMJENI ZAKONA O DRŽAVNOJ IZMJERI I KATASTRU NEKRETNINA

Članak 1.

U Zakonu o državnoj izmjeri i katastru nekretnina (»Narodne novine«, br. 128/99
i 153/2005) u članku 100. stavku 3. riječi »1. siječnja 2007. »zamjenjuju se
riječima »1. srpnja 2007.«.

Članak 2.

Ova Uredba stupa na snagu 1. siječnja 2007. godine, a objavit će se u »Narodnim
novinama«.

Klasa: 930-01/06-01/01
Urbroj: 5030114-06-2
Zagreb, 21. prosinca 2006.

Predsjednik
dr. sc. Ivo Sanader, v. r.

Uredba, NN 142/2006-3205
## Uredba o dopuni Zakona o plaćama sudaca i drugih pravosudnih dužnosnika

### NN 142/2006 (28.12.2006.), Uredba o dopuni Zakona o plaćama sudaca i drugih pravosudnih dužnosnika

# VLADA REPUBLIKE HRVATSKE

**3206**

Na temelju članka 1. Zakona o ovlasti Vlade Republike Hrvatske da uredbama
uređuje pojedina pitanja iz djelokruga Hrvatskoga sabora (»Narodne novine«, br.
108/2006), Vlada Republike Hrvatske je na sjednici održanoj 21. prosinca 2006.
godine donijela

## UREDBU

### O DOPUNI ZAKONA O PLAĆAMA SUDACA I DRUGIH PRAVOSUDNIH DUŽNOSNIKA

Članak 1.

Odredbe članaka 5. i 7. Zakona o plaćama sudaca i drugih pravosudnih dužnosnika
(»Narodne novine«, br. 10/99, 25/2000, 30/2001, 59/2001, 114/2001, 116/2001,
64/2002, 153/2002, 17/2004 i 8/2006), neće se primjenjivati u 2007. godini.

Članak 2.

Ova Uredba stupa na snagu danom objave u »Narodnim novinama«.

Klasa: 120-02/06-01/01
Urbroj: 5030109-06-4
Zagreb, 21. prosinca 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba na temelju zakonske ovlasti, NN 142/2006-3206
## Uredba o dopuni Zakona o ljekarništvu

### NN 142/2006 (28.12.2006.), Uredba o dopuni Zakona o ljekarništvu

# VLADA REPUBLIKE HRVATSKE

**3207**

Na temelju članka 1. Zakona o ovlasti Vlade Republike Hrvatske da uredbama
uređuje pojedina pitanja iz djelokruga Hrvatskoga sabora (»Narodne novine«, broj
108/2006), Vlada Republike Hrvatske je na sjednici održanoj 21. prosinca 2006.
godine donijela

## UREDBU

### O DOPUNI ZAKONA O LJEKARNIŠTVU

Članak 1.

U Zakonu o ljekarništvu (»Narodne novine«, broj 121/2003), iza članka 9. dodaje
se članak 9.a koji glasi:

»Članak 9.a

Prijenos osnivačkih prava nad ljekarnama čiji je osnivač županija na druge
pravne ili fizičke osobe nije dopušten.«.

Članak 2.

Ova Uredba stupa na snagu danom objave u »Narodnim novinama«.

Klasa: 510-11/06-01/01
Urbroj: 5030108-06-1
Zagreb, 21. prosinca 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba na temelju zakonske ovlasti, NN 142/2006-3207
## Uredba o radnim mjestima ovlaštenih carinskih služ­benika kojima se staž osiguranja računa u povećanom trajanju

### NN 142/2006 (28.12.2006.), Uredba o radnim mjestima ovlaštenih carinskih služ­benika kojima se staž osiguranja računa u povećanom trajanju

# VLADA REPUBLIKE HRVATSKE

**3209**

Na temelju članka 62. stavka 2. Zakona o carinskoj službi (»Narodne novine«,
broj 67/2001), Vlada Republike Hrvatske je na sjed­nici održanoj 21. prosinca
2006. godine donijela

## UREDBU

### O RADNIM MJESTIMA OVLAŠTENIH CARINSKIH SLUŽBENIKA KOJIMA SE STAŽ OSIGURANJA RAČUNA U POVEĆANOM TRAJANJU

Članak 1.

Ovom Uredbom utvrđuju se radna mjesta ovlaštenih carinskih službenika u
Ministarstvu financija – Carinskoj upravi, kojima se staž osiguranja, zbog
težine i prirode poslova te posebnih uvjeta rada, računa u povećanom trajanju.

Članak 2.

Radna mjesta na kojima zbog težine i prirode poslova, te posebnih uvjeta rada
postoji povećana opasnost za zdravlje i radnu sposobnost jesu:
1. Radna mjesta ovlaštenih carinskih službenika na graničnim ispostavama,
graničnim odjeljcima, robno-graničnim ispostavama i robno-graničnim odjeljcima,
koji rade u turnusu (12 – 24; 12 – 48) su:
– voditelj smjene carinske ispostave
– voditelj smjene carinskog odjeljka
– carinik III. vrste.
2. Radna mjesta ovlaštenih carinskih službenika koji nose oružje i rade na
poslovima suzbijanja krijumčarenja, ilegalnog prometa droga, oružja, eksploziva,
radioaktivnih materijala i drugih opasnih tvari
a) u Carinskoj upravi, Središnjem uredu, Službi za nadzor su:
– načelnik Odjela
– viši inspektor
– inspektor
– inspektor II
– carinik III. vrste
b) u Carinskoj upravi, Carinarnicama, Odjelu za nadzor, Odsjeku za upravljanje
rizikom, istrage i suzbijanje prijevara su:
– načelnik Odjela
– voditelj Odsjeka
– viši inspektor
– inspektor
– inspektor II
– carinik III. vrste.

Članak 3.

Svakih 12 mjeseci provedenih na radnim mjestima iz članka 2. ove Uredbe računa
se u staž osiguranja kao 16 mjeseci.

Članak 4.

Ova Uredba stupa na snagu 1. siječnja 2007. godine, a objavit će se u »Narodnim
novinama«.

Klasa: 117-05/06-01/01
Urbroj: 5030120-06-1
Zagreb, 21. prosinca 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba, NN 142/2006-3209
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o dopuni Uredbe o radnim mjestima policijskih službenika kojima se staž osiguranja računa u povećanom trajanju

### NN 142/2006 (28.12.2006.), Uredba o dopuni Uredbe o radnim mjestima policijskih službenika kojima se staž osiguranja računa u povećanom trajanju

# VLADA REPUBLIKE HRVATSKE

**3210**

Na temelju članka 129. stavka 1. podstavka 6. Zakona o policiji (»Narodne
novine«, broj 129/2000) Vlada Republike Hrvatske je na sjednici održanoj 21.
prosinca 2006. godine donijela

## UREDBU

### O DOPUNI UREDBE O RADNIM MJESTIMA POLICIJSKIH SLUŽBENIKA KOJIMA SE STAŽ OSIGURANJA RAČUNA U POVEĆANOM TRAJANJU

Članak 1.

U Uredbi o radnim mjestima policijskih službenika kojima se staž osiguranja
računa u povećanom trajanju (»Narodne novine«, br. 39/2001 i 21/2004), u članku
4. stavku 1. dodaje se podstavak 6. koji glasi:
»– nadzora i upravljanja prometom u Mobilnoj jedinici promet­ne policije, do
razine vođe grupe i vođe prometne ophodnje.«.

Članak 2.

Ova Uredba stupa na snagu danom objave u »Narodnim novinama«.

Klasa: 117-05/06-01/02
Urbroj: 5030109-06-1
Zagreb, 21. prosinca 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba, NN 142/2006-3210
## Odluka o visini osnovice za izračun plaća korisnika državnog proračuna u 2007. godini

### NN 142/2006 (28.12.2006.), Odluka o visini osnovice za izračun plaća korisnika državnog proračuna u 2007. godini

# VLADA REPUBLIKE HRVATSKE

**3217**

Na temelju članka 144. stavka 1. Zakona o državnim službenicima (»Narodne
novine«, broj 92/2005), u vezi s člankom 108. stavkom 4. Zakona o državnim
službenicima i namještenicima (»Narodne novine«, broj 27/2001), članka 5. stavka
3. Zakona o plaćama u javnim službama (»Narodne novine«, broj 27/2001), te u
vezi sa Sporazumom sklopljenim 21. studenoga 2006. godine između Vlade Republike
Hrvatske i sindikata državnih službi i Sporazumom o osnovici za plaće u javnim
službama sklopljenim 23. studenoga 2006. godine između Vlade Republike Hrvatske
i sindikata javnih službi, Vlada Republike Hrvatske je na sjednici održanoj 21.
prosinca 2006. godine donijela

## ODLUKU

### O VISINI OSNOVICE ZA IZRAČUN PLAĆA KORISNIKA DRŽAVNOG PRORAČUNA U2007. GODINI

I.

Osnovica za izračun plaća korisnika državnog proračuna kojima se sredstva za
plaće osiguravaju u državnom proračunu, utvrđuje se u visini od 4.819,66 kuna
bruto.

II.

Stupanjem na snagu ove Odluke prestaje važiti Odluka o visini osnovice za
izračun plaća korisnika državnog proračuna (»Narodne novine«, broj 155/2005).

III.

Ova Odluka stupa na snagu 1. siječnja 2007. godine, a objavit će se u »Narodnim
novinama«.

Klasa: 120-02/06-01/15
Urbroj: 5030105-06-1
Zagreb, 21. prosinca 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 142/2006-3217
## Odluka o dodatnoj pomoći Gradu Benkovcu, za financiranje troškova elektroenergetskog priključka, u svrhu provođenja Programa stambenog zbrinjavanja stradalnika iz Domovinskog rata

### NN 142/2006 (28.12.2006.), Odluka o dodatnoj pomoći Gradu Benkovcu, za financiranje troškova elektroenergetskog priključka, u svrhu provođenja Programa stambenog zbrinjavanja stradalnika iz Domovinskog rata

# VLADA REPUBLIKE HRVATSKE

**3218**

Na temelju članka 10. i članka 30. stavka 2. Zakona o Vladi Republike Hrvatske
(»Narodne novine«, br. 101/98, 15/2000, 117/2001,199/2003 i 30/2004), članka 1.
i članka 5. stavka 2. Zakona o područjima posebne državne skrbi (»Narodne
novine«, br. 44/96, 57/96, 124/97, 78/99, 73/2000, 87/2000, 127/2000, 94/2001,
88/2002 i 42/2005),a u vezi s člankom 39. Zakona o pravima hrvatskih branitelja
iz Domovinskog rata i članova njihovih obitelji (»Narodne novine«, br. 174/2004
i 92/2005), Vlada Republike Hrvatske je na sjednici održanoj 21. prosinca 2006.
godine donijela

## ODLUKU

### O DODATNOJ POMOĆI GRADU BENKOVCU, ZA FINANCIRANJE TROŠKOVA ELEKTROENERGETSKOG PRIKLJUČKA, U SVRHU PROVOĐENJA PROGRAMA STAMBENOG ZBRINJAVANJA STRADALNIKA IZ DOMOVINSKOG RATA

I.

Ovlašćuje se Ministarstvo zaštite okoliša, prostornog uređenja i graditeljstva
da, na teret Državnog proračuna Republike Hrvatske za 2006. godinu, financira
troškove elektroenergetskog priključka, za potrebe izgradnje stambene građevine
koja se gradi u Benkovcu, na k.č.br. 2999/16 k.o. Buković, predio Barice, u
iznosu od 362.290,50 kuna (s PDV-om), u svrhu provođenja Programa stambenog
zbrinjavanja stradalnika iz Domovinskog rata.

II.

Republika Hrvatska izvršit će plaćanje troškova iz točke I. ove Odluke iz
sredstava Državnog proračuna Republike Hrvatske za 2006. godinu, Razdjela 075 –
Ministarstvo zaštite okoliša, prostornog uređenja i graditeljstva, pozicije
K576202 – Stambeno zbrinjavanje invalida Domovinskog rata.

III.

Ovlašćuje se ministrica zaštite okoliša, prostornog uređenja i graditeljstva za
sklapanje svih potrebnih ugovora i akata poslovanja, u svrhu provedbe ove
Odluke.

IV.

Ova Odluka stupa na snagu danom donošenja, a objavit će se u »Narodnim
novinama«.

Klasa: 370-01/06-02/03
Urbroj: 5030108-06-13
Zagreb, 21. prosinca 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 142/2006-3218
## Odluka o davanju suglasnosti društvu HT - Hrvatske telekomunikacije d.d. na sporazumni raskid Ugovora o koncesiji za obavljanje javnih govornih usluga u nepokretnoj mreži i tržišnih telekomunikacijski usluga...

### NN 142/2006 (28.12.2006.), Odluka o davanju suglasnosti društvu HT - Hrvatske telekomunikacije d.d. na sporazumni raskid Ugovora o koncesiji za obavljanje javnih govornih usluga u nepokretnoj mreži i tržišnih telekomunikacijski usluga...

# VLADA REPUBLIKE HRVATSKE

**3219**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 8. stavka
1. Zakona o privatizaciji Hrvatskih telekomunikacija d.d. (»Narodne novine«, br.
65/99 i 68/2001), Vlada Republike Hrvatske je na sjednici održanoj 21. prosinca
2006. godine donijela

## ODLUKU

### O DAVANJU SUGLASNOSTI DRUŠTVU HT – HRVATSKE TELEKOMUNIKACIJE d.d. NA SPORAZUMNI RASKID UGOVORA O KONCESIJI ZA OBAVLJANJE JAVNIH GOVORNIH USLUGA U NEPOKRETNOJ MREŽI I TRŽIŠNIH TELEKOMUNIKACIJSKIH USLUGA U NEPOKRETNOJ MREŽI, SKLOPLJENOG IZMEĐU VLADE REPUBLIKE HRVATSKE I DRUŠTVAHT – HRVATSKE TELEKOMUNIKACIJE d.d.

I.

Daje se suglasnost na sporazumni raskid Ugovora o koncesiji za obavljanje javnih
govornih usluga u nepokretnoj mreži iz članka 12. Zakona o telekomunikacijama
(»Narodne novine«, br. 76/99, 128/99, 68/2001 i 109/2001) i tržišnih
telekomunikacijskih usluga u nepokretnoj mreži iz članka 25. Zakona, koji je
sklopljen između Vlade Republike Hrvatske i društva HT – Hrvatske
telekomunikacije d.d., 22. rujna 1999. godine, zajedno s dvjema izmjenama i
dopunama tog Ugovora o koncesiji, od 30. srpnja i 17. listopada 2001. godine.

II.

Ugovorom o sporazumnom raskidu Ugovora o koncesiji iz točke I. ove Odluke, koji
će Vlada Republike Hrvatske sklopiti s društvom HT – Hrvatske telekomunikacije
d.d. i Hrvatskom agencijom za telekomunikacije, uredit će se postupak raskidanja
i prestanak važenja tog Ugovora o koncesiji, te njegove zamjene ovlaštenjima iz
Zakona o telekomunikacijama.

III.

Ovlašćuje se ministar mora, turizma, prometa i razvitka da, u ime Vlade
Republike Hrvatske, potpiše Ugovor o sporazumnom raskidu Ugovora o koncesiji iz
točke II. ove Odluke.

IV.

Ova Odluka stupa na snagu danom donošenja, a objavit će se u »Narodnim
novinama«.

Klasa: 344-03/06-02/01
Urbroj: 5030116-06-19
Zagreb, 21. prosinca 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 142/2006-3219
## Rješenje o razrješenju pomoćnika ministrice zaštite okoliša, prostornog uređenja i graditeljstva i ravnatelja Zavoda za prostorno planiranje

### NN 142/2006 (28.12.2006.), Rješenje o razrješenju pomoćnika ministrice zaštite okoliša, prostornog uređenja i graditeljstva i ravnatelja Zavoda za prostorno planiranje

# VLADA REPUBLIKE HRVATSKE

**3221**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 42. stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst i 199/2003), Vlada Republike
Hrvatske je na sjednici održanoj 21. prosinca 2006. godine donijela

## RJEŠENJE

### O RAZRJEŠENJU POMOĆNIKA MINISTRICE ZAŠTITE OKOLIŠA, PROSTORNOG UREĐENJA I GRADITELJSTVA I RAVNATELJA ZAVODA ZA PROSTORNO PLANIRANJE

Razrješuje se MATIJA SALAJ dužnosti pomoćnika ministrice zaštite okoliša,
prostornog uredenja i graditeljstva i ravnatelja Zavoda za prostorno planiranje,
s danom 30. prosinca 2006., na osobni zahtjev.

Klasa: 080-02/06-02/133
Urbroj: 50304/2-06-01
Zagreb, 21. prosinca 2006.

Predsjednik
**dr. sc. Ivo Sanader**, v. r.

Rješenje, NN 142/2006-3221
## Rješenje o razrješenju pomoćnice ministrice zaštite okoliša, prostornog uređenja i graditeljstva

### NN 142/2006 (28.12.2006.), Rješenje o razrješenju pomoćnice ministrice zaštite okoliša, prostornog uređenja i graditeljstva

# VLADA REPUBLIKE HRVATSKE

**3222**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 42. stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst i 199/2003), Vlada Republike
Hrvatske je na sjednici održanoj 21. prosinca 2006. godine donijela

## RJEŠENJE

### O RAZRJEŠENJU POMOĆNICE MINISTRICE ZAŠTITE OKOLIŠA, PROSTORNOG UREĐENJA I GRADITELJSTVA

Razrješuje se dr. sc. MARIJA VOJNOVIĆ dužnosti pomoćnice ministrice zaštite
okoliša, prostornog uređenja i graditeljstva, s danom 6. siječnja 2007., na
osobni zahtjev.

Klasa: 080-02/06-02/132
Urbroj: 50304/2-06-01
Zagreb, 21. prosinca 2006.

Predsjednik
**dr. sc. Ivo Sanader**, v. r.

Rješenje, NN 142/2006-3222
## Rješenje o razrješenju pomoćnika glavnog inspektora Državnog inspektorata

### NN 142/2006 (28.12.2006.), Rješenje o razrješenju pomoćnika glavnog inspektora Državnog inspektorata

# VLADA REPUBLIKE HRVATSKE

**3223**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004), članka 49. stavka
1. Zakona o sustavu državne uprave (»Na­rodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003) i članka 9.
stavka 3. Zakona o Državnom inspektoratu (»Narodne novine«, br. 76/99, 96/2003,
151/2003, 160/2004, 174/2004, 33/2005, 48/2005, 129/2005 i 140/2005),Vlada
Republike Hrvatske je na sjednici održanoj 21. prosinca 2006. godine donijela

## RJEŠENJE

### O RAZRJEŠENJU POMOĆNIKA GLAVNOG INSPEKTORA DRŽAVNOG INSPEKTORATA

Razrješuje se ANTE ŠARAC dužnosti pomoćnika glavnog in­spek­tora Državnog
inspektorata, s danom 31. prosinca 2006., radi odlaska na novu dužnost.

Klasa: 080-02/06-02/131
Urbroj: 50304/2-06-01
Zagreb, 21. prosinca 2006.

Predsjednik
**dr. sc. Ivo Sanader**, v. r.

Rješenje, NN 142/2006-3223
## Rješenje o razrješenju člana Upravnog odbora "Fundacije Ivana Meštrovića"

### NN 142/2006 (28.12.2006.), Rješenje o razrješenju člana Upravnog odbora "Fundacije Ivana Meštrovića"

# VLADA REPUBLIKE HRVATSKE

**3224**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 8. stavka
1. Zakona o »Fundaciji Ivana Meštrovića« (»Narodne novine«, broj 9/91), Vlada
Republike Hrvatske je na sjednici održanoj 21. prosinca 2006. godine donijela

## RJEŠENJE

### O RAZRJEŠENJU ČLANA UPRAVNOG ODBORA »FUNDACIJE IVANA MEŠTROVIĆA«

Razrješuje se dr. sc. IRENA KRAŠEVAC dužnosti člana Uprav­nog odbora »Fundacije
Ivana Meštrovića«, na osobni zahtjev.

Klasa: 080-02/06-02/127
Urbroj: 50304/2-06-02
Zagreb, 21. prosinca 2006.

Predsjednik
**dr. sc. Ivo Sanader**, v. r.

Rješenje, NN 142/2006-3224
## Rješenje o imenovanju člana Upravnog odbora "Fundacije Ivana Meštrovića"

### NN 142/2006 (28.12.2006.), Rješenje o imenovanju člana Upravnog odbora "Fundacije Ivana Meštrovića"

# VLADA REPUBLIKE HRVATSKE

**3225**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 8. stavka
1. Zakona o »Fundaciji Ivana Meštrovića« (»Narodne novine«, broj 9/91), Vlada
Republike Hrvatske je na sjednici održanoj 21. prosinca 2006. godine donijela

## RJEŠENJE

### O IMENOVANJU ČLANA UPRAVNOG ODBORA »FUNDACIJE IVANA MEŠTROVIĆA«

Imenuje se prof. dr. sc. IVE ŠIMAT BANOV članom Upravnog odbora »Fundacije Ivana
Meštrovića«.

Klasa: 080-02/06-01/178
Urbroj: 50304/2-06-01
Zagreb, 21. prosinca 2006.

Predsjednik
**dr. sc. Ivo Sanader**, v. r.

Rješenje, NN 142/2006-3225
## Rješenje o razrješenju člana Povjerenstva Vlade Republike Hrvatske za rješavanje o žalbama tražitelja azila i azilanata

### NN 142/2006 (28.12.2006.), Rješenje o razrješenju člana Povjerenstva Vlade Republike Hrvatske za rješavanje o žalbama tražitelja azila i azilanata

# VLADA REPUBLIKE HRVATSKE

**3226**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 7. stavka
1. Zakona o azilu (»Narodne novine«, broj 103/2003), Vlada Republike Hrvatske je
na sjednici održanoj 21. prosinca 2006. godine donijela

## RJEŠENJE

### O RAZRJEŠENJU ČLANA POVJERENSTVA VLADE REPUBLIKE HRVATSKE ZA RJEŠAVANJE O ŽALBAMA TRAŽITELJA AZILA I AZILANATA

Razrješuje se SNJEŽANA GABELICA dužnosti člana Povjerenstva Vlade Republike
Hrvatske za rješavanje o žalbama tražitelja azila i azilanata, na osobni
zahtjev.

Klasa: 080-02/06-02/07
Urbroj: 50304/2-06-05
Zagreb, 21. prosinca 2006.

Predsjednik
**dr. sc. Ivo Sanader**, v. r.

Rješenje, NN 142/2006-3226
## Rješenje o produženju mandata dijela članova Stručnog povjerenstva za reviziju nalaza i mišljenja o invalidnosti

### NN 142/2006 (28.12.2006.), Rješenje o produženju mandata dijela članova Stručnog povjerenstva za reviziju nalaza i mišljenja o invalidnosti

# VLADA REPUBLIKE HRVATSKE

**3227**

Na temelju članka 30. stavka 4. Zakona o Vladi Republike
Hrvatske (»Narodne
novine«, br. 101/98, 15/2000, 117/2001, 199/2003 i 30/2004), članka 116. stavka
2. Zakona o mirovinskom osiguranju (»Narodne novine«, br. 102/98, 127/2000,
59/2001, 109/2001, 147/2002,117/2003, 30/2004 i 92/2005) i članka 26. stavka 4.
Uredbe o medicinskom vještačenju u mirovinskom osiguranju (»Narodne novine«, br.
52/99, 145/99, 24/2000 i 52/2000), Vlada Republike Hrvatske je na sjednici
održanoj 21. prosinca 2006. godine donijela

## RJEŠENJE

### O PRODUŽENJU MANDATA DIJELA ČLANOVA STRUČNOG POVJERENSTVA ZA REVIZIJU NALAZA I MIŠLJENJA O INVALIDNOSTI

Produžuje se mandat članovima Stručnog povjerenstva za reviziju nalaza i
mišljenja o invalidnosti, do okončanja započetog postup­ka za imenovanje članova
Stručnog povjerenstva za reviziju nalaza i mišljenja o invalidnosti, i to:
– Đurdici Blažinkov Živković, dr. med.
– Zvonku Futiviću, dr. med.
– Adolfu Buntiću, dr. med.

Klasa: 080-02/06-01/111
Urbroj: 50304/2-06-03
Zagreb, 21. prosinca 2006.

Predsjednik
**dr. sc. Ivo Sanader**, v. r.

Rješenje, NN 142/2006-3227
## Odluka o izmjeni Odluke o posebnim standardima i mjerilima njihove primjene u provođenju primarne zdravstvene zaštite iz osnovnog zdravstvenog osiguranja za 2006. godinu

### NN 142/2006 (28.12.2006.), Odluka o izmjeni Odluke o posebnim standardima i mjerilima njihove primjene u provođenju primarne zdravstvene zaštite iz osnovnog zdravstvenog osiguranja za 2006. godinu

# HRVATSKI ZAVOD ZA ZDRAVSTVENO OSIGURANJE

**3231**

Na osnovi odredbi članka 72. Zakona o obveznom zdravstvenom osiguranju (»Narodne
novine« broj 85/06. i 105/06. i 118/06.), članka 19. Statuta Hrvatskog zavoda za
zdravstveno osiguranje (»Narodne novine« broj 16/02., 24/02. i 58/03.) i članka
14. Odluke o osnovama za sklapanje ugovora sa zdravstvenim ustanovama i
privatnim zdravstvenim radnicima za 2006. godinu (»Narodne novine« broj 26/06.,
49/06., 64/06., 84/06., 88/06., 120/06.) Upravno vijeće Hrvatskog zavoda za
zdravstveno osiguranje na 40. sjednici održanoj 20. prosinca 2006. godine
donijelo je

## ODLUKU

### O IZMJENI ODLUKE O POSEBNIM STANDARDIMA I MJERILIMA NJIHOVE PRIMJENE U PROVOĐENJU PRIMARNE ZDRAVSTVENE ZAŠTITE IZ OSNOVNOG ZDRAVSTVENOG OSIGURANJA ZA 2006. GODINU

Članak 1.

U Odluci o posebnim standardima i mjerilima njihove primjene u provođenju
primarne zdravstvene zaštite iz osnovnog zdravstvenog osiguranja (»Narodne
novine«broj 26/06., u daljnjem tekstu Odluka) u naslovu i cijelom tekstu Odluke
riječi: »osnovno zdravstveno osiguranje« zamjenjuju se u odgovarajućem padežu
riječima: »obvezno zdravstveno osiguranje«.

Članak 2.

U članku 37. stavku 2. Odluke broj: »515.367,62«zamjenjuje se brojem:
»528.490,48«.
Iznos utvrđen u stavku 1. ovog članka primjenjuje se od 1. prosinca 2006.
godine.

Članak 3.

Ova Odluka stupa na snagu danom objave u »Narodnim novinama«.

Klasa: 025-04/06-01/430
Urbroj: 338-01-01-06-1
Zagreb, 20. prosinca 2006.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Odluka, NN 142/2006-3231
## Odluka o načinu dostave matičnog broja osigurane osobe u obveznom zdravstvenom osiguranju

### NN 142/2006 (28.12.2006.), Odluka o načinu dostave matičnog broja osigurane osobe u obveznom zdravstvenom osiguranju

# HRVATSKI ZAVOD ZA ZDRAVSTVENO OSIGURANJE

**3236**

Na osnovi članka 3. Pravilnika o izmjenama i dopunama Pravilnika o uvjetima i
načinu provođenja dopunskog zdravstvenog osiguranja (»Narodne novine« broj
131/06.) i odredbe članka 19. Statuta Hrvatskog zavoda za zdravstveno osiguranje
(»Narodne novine« broj 16/02., 24/02. i 58/03.), Upravno vijeće Hrvatskog zavoda
za zdravstveno osiguranje na 40. sjednici održanoj 20. prosinca 2006. godine
donijelo je

## ODLUKU

### O NAČINU DOSTAVE MATIČNOG BROJA OSIGURANE OSOBE U OBVEZNOM ZDRAVSTVENOM OSIGURANJU

Članak 1.

Ovom Odlukom utvrđuje se način dostave podatka ugovaratelju dopunskog
zdravstvenog osiguranja iz članka 12. Zakona o dobrovoljnom zdravstvenom
osiguranju (»Narodne novine« broj 85/06.) o matičnom broju osigurane osobe u
obveznom zdravstvenom osiguranju koje provodi Hrvatski zavod za zdravstveno
osiguranje (u daljnjem tekstu: Zavod).

Članak 2.

Zavod će podatak o matičnom broju osigurane osobe u obveznom zdravstvenom
osiguranju (u daljnjem tekstu: matični broj) dostaviti ugovaratelju dopunskog
zdravstvenog osiguranja iz članka 1. ove Odluke na osnovi njegovog pisanog
zahtjeva samo za osigurane osobe Zavoda kojima taj broj nije naveden na
iskaznici zdravstveno osigurane osobe, odnosno ovjerenoj prijavi na obvezno
zdravstveno osiguranje.
Ugovaratelj dopunskog zdravstvenog osiguranja obvezan je u svom zahtjevu navesti
ime i prezime osigurane osobe za koju traži podatak iz stavka 1. ovog članka, te
njezin matični broj građana ili broj osigurane osobe u obveznom zdravstvenom
osiguranju.
Zahtjev iz stavka 1. dostavlja se Službi za informatiku Direkcije Zavoda,
Margaretska 3, 10000 Zagreb.

Članak 3.

Služba za informatiku Direkcije Zavoda dostavit će ugovaratelju dopunskog
zdravstvenog osiguranja pisanim putem podatak o matičnom broju u roku od 15 dana
od dana zaprimanja zahtjeva, a ako je zahtjev podnesen za više od 20 osiguranih
osoba na magnetskom mediju.

Članak 4.

Ova Odluka stupa na snagu osmog dana od dana objave u »Narodnim novinama«.

Klasa: 025-04/06-01/412
Urbroj: 338-01-01-06-1
Zagreb, 20. prosinca 2006.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Odluka, NN 142/2006-3236
## Ispravak Odluke Ustavnog suda Republike Hrvatske broj: U-IIIA-256/2005

### NN 142/2006 (28.12.2006.), Ispravak Odluke Ustavnog suda Republike Hrvatske broj: U-IIIA-256/2005

**3239**

U »Narodnim novinama«, broj 123/2006. objavljena je Odluka Ustavnog suda
Republike Hrvatske broj U-IIIA-256/2005 od 11. listopada 2006. godine u kojoj je
ustanovljena pogreška pa se daje

## ISPRAVAK

### [ODLUKE USTAVNOG SUDA REPUBLIKE HRVATSKE BROJ: U-IIIA-256/2005](http://narodne-novine.nn.hr/clanci/sluzbeni/128458.html)

U odluci Ustavnog suda Republike Hrvatske broj: U-IIIA-3672/2004 od 14. rujna
2006. godine ispravlja se:
– u točki III. izreke odluke – u trećem redu, umjesto »T.h.v. 2/III« treba
stajati »Bogovićeva 4«.

Broj: Su-16/2006-590
Zagreb, 19. prosinca 2006.

Tajnik
za ustavnosudsko poslovanje
**Vladimira Vodanović**, v. r.

Ostalo, NN 142/2006-3239
## Ispravak Odluke Ustavnog suda Republike Hrvatske broj: U-IIIA-4702/2004

### NN 142/2006 (28.12.2006.), Ispravak Odluke Ustavnog suda Republike Hrvatske broj: U-IIIA-4702/2004

**3240**

U »Narodnim novinama«, broj 78/2006. objavljena je Odluka Ustavnog suda
Republike Hrvatske broj U-IIIA-4702/2004 od 30. svibnja 2006. godine u kojoj je
ustanovljena pogreška pa se daje

## ISPRAVAK

### [ODLUKE USTAVNOG SUDA REPUBLIKE HRVATSKE BROJ: U-IIIA-4702/2004](http://narodne-novine.nn.hr/clanci/sluzbeni/127635.html)

U odluci Ustavnog suda Republike Hrvatske broj: U-IIIA-4702/2004 od 30. svibnja
2006. godine ispravlja se:
– u uvodu odluke – u petom redu, umjesto »zastupa A. S., od­vjetnica u R.,«
treba stajati »zastupaju odvjetnice Zajedničkog odvjetničkog ureda K. G. i D. K.
iz R.,«.

Broj: Su-16/2006-455
Zagreb, 19. prosinca 2006.

Tajnik
za ustavnosudsko poslovanje
**Vladimira Vodanović**, v. r.

Ostalo, NN 142/2006-3240
## Odluka o dodjeli Povelje Republike Hrvatske Košarkaškom klubu Cibona Zagreb

### NN 143/2006 (29.12.2006.), Odluka o dodjeli Povelje Republike Hrvatske Košarkaškom klubu Cibona Zagreb

# PREDSJEDNIK REPUBLIKE HRVATSKE

3241

Na
temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95 i
57/06), a na prijedlog Državnog povjereništva za odlikovanja i priznanja,
donosim

## ODLUKU

kojom
se dodjeljuje

### POVELJA REPUBLIKE HRVATSKE

KOŠARKAŠKOM
KLUBU CIBONA ZAGREB

za
izniman doprinos promicanju medunarodnog ugleda
Republike Hrvatske kao jednom od najuspješnijih europskih košarkaških klubova,
a u prigodi obilježavanja 60. obljetnice postojanja.

Klasa:
061-01/06-01/06

Urbroj: 71-05-04/2-06-1

Zagreb,
14. prosinca 2006.

Predsjednik

Republike Hrvatske

**Stjepan Mesić, v. r.**

Ostalo, NN 143/2006-3241
## Pravilnik o načinu, postupku i dinamici ostvarivanja prava na nadoknadu iznosa godišnje naknade i cestarine

### NN 143/2006 (29.12.2006.), Pravilnik o načinu, postupku i dinamici ostvarivanja prava na nadoknadu iznosa godišnje naknade i cestarine

# MINISTARSTVO MORA, TURIZMA, PROMETA I RAZVITKA

3251

Na
temelju članka 63c. stavak 3. Zakona o javnim cestama (»Narodne novine« broj
180/04 i 138/06), ministar mora, turizma, pro­meta i
razvitka uz suglasnost ministra nadležnog za financije donosi

## PRAVILNIK

### O NAČINU, POSTUPKU I DINAMICI OSTVARIVANJA PRAVA NA NADOKNADU IZNOSA GODIŠNJE NAKNADE I CESTARINE

Članak
1.

(1)
Ovim Pravilnikom se propisuje način, postupak i dinamika ostvarivanja prava na
nadoknadu iznosa godišnje naknade za uporabu javnih cesta koja se plaća pri
registraciji osobnog automobila (u daljnjem tekstu: godišnja naknada) i
cestarine za uporabu autoceste i objekta s naplatom (most, tunel, vijadukt i sl.), (u daljem tekstu: cestarina), koja nije ostvarena
zbog prava na oslobađanje od plaćanja navedenih naknada osoba s invaliditetom
iz članka 63a. stavak 1. Zakona o javnim cestama.

(2)
Pravo na nadoknadu iznosa godišnje naknade ostvaruju županijske uprave za ceste
i Grad Zagreb, a cestarine Hrvatske autoceste d.o.o. i korisnici koncesije.

(3)
Sredstva iz stavka 1. ovoga članka osigurana su u državnom proračunu.

Članak
2.

Sredstava
iz članka 1. stavak 3. ovoga Pravilnika osigurana su na poziciji Ministarstva
obitelji, branitelja i međugeneracijske soli­dar­nosti
(u daljnjem tekstu Ministarstvo).

Članak
3.

(1)
Korisnici prava na nadoknadu iz članka 1. stavak 2. ovoga Pravilnika podnose
račun Ministarstvu u roku od 10 dana po proteku obračunskog mjeseca.

(2)
Ministarstvo je dužno doznačiti sredstva korisnicima prava na nadoknadu u roku
od 15 dana od dana dostave računa.

(3)
Korisnici prva na nadoknadu uz račun su dužni priložiti:

a)
za godišnju naknadu: podatke o osobnom automobilu i vlas­niku i iznos godišnje
naknade,

b)
za cestarinu: dnevnik ostvarenih transakcija potvrde/smart
kartica koji uključuje kronološki popis prema datumu i vremenu nastanka
transakcije, jedinstveni broj potvrde/smart kartice,
registar­sku oznaku osobnog automobila, relaciju
korištenja autoceste i objekata s naplatom s pripadajućim iznosom cestarine
koji uključuje PDV.

(4)
Dokumentacija iz stavka 3. ovoga članka dostavlja se Ministarstvu u
elektroničkom ili materijalnom obliku.

Članak
4.

Ovaj
Pravilnik stupa na snagu danom objave u »Narodnim novinama«, a primjenjuje se
od 1. siječnja 2007. godine.

Klasa:
011-01/06-02/48
Urbroj: 530-07-06-02
Zagreb, 20. prosinca 2006.

Ministar

**Božidar Kalmeta, v. r.**

Pravilnik, NN 143/2006-3251
## Pravilnik o izmjeni Pravilnika o mjerenju, razvrstavanju i obilježavanju neobrađenog drva

### NN 143/2006 (29.12.2006.), Pravilnik o izmjeni Pravilnika o mjerenju, razvrstavanju i obilježavanju neobrađenog drva

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

3253

Na
temelju članka 3. stavka 4. i članka 5. Zakona o klasifikaciji neobrađenog drva
(»Narodne novine« broj 180/2004.) ministar poljoprivrede, šumarstva i vodnoga
gospodarstva donosi

## PRAVILNIK

### O IZMJENI PRAVILNIKA O MJERENJU, RAZVRSTAVANJU I OBILJEŽAVANJU NEOBRAĐENOG DRVA

Članak
1.

U
Pravilniku o mjerenju, razvrstavanju i obilježavanju neobrađenog drva (»Narodne
novine« br. 57/2005. i 76/2005) u članku 19. riječi
»od 1. 1. 2007. godine« zamjenjuju se riječima »od 1. 1. 2008. godine«.

Članak
2.

Ovaj
pravilnik stupa na snagu danom objave u »Narodnim novinama«.

Klasa:
011-02/06-01/118

Urbroj: 525-01-06-1

Zagreb,
22. prosinca 2006.

Ministar

**Petar Čobanković, v. r.**

Pravilnik, NN 143/2006-3253
## Pravilnik o izmjeni Pravilnika o prirodnim mineralnim, prirodnim izvorskim i stolnim vodama

### NN 143/2006 (29.12.2006.), Pravilnik o izmjeni Pravilnika o prirodnim mineralnim, prirodnim izvorskim i stolnim vodama

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA I MINISTARSTVO ZDRAVSTVA I SOCIJALNE SKRBI

3254

Na
temelju članka 16. stavka 2. podstavka 1. i članka 35. stavka 2. Zakona o hrani
(»Narodne novine« broj 117/03, 130/03, 48/04, 85/06) ministar poljoprivrede,
šumarstva i vodnoga gospodarstva i ministar zdravstva i socijalne skrbi donose

## PRAVILNIK

### O IZMJENI PRAVILNIKA O PRIRODNIM MINERALNIM, PRIRODNIM IZVORSKIM I STOLNIM VODAMA

Članak
1.

U
Pravilniku o prirodnim mineralnim, prirodnim izvorskim i stolnim vodama
(»Narodne novine« broj 02/05, 79/05, 107/05), u članku 40. stavku 1. podstavku
5. riječi: »01. siječnja 2007. godine«zamjenjuju se riječima: »01. srpnja 2007.
godine«.

Članak
2.

Ovaj
pravilnik stupa na snagu danom objave u »Narodnim novinama«.

Klasa:
011-02/06-01/112

Urbroj: 525-1-06-1

Zagreb,
15. prosinca 2006.

Ministar
poljoprivrede, šumarstva i vodnoga
gospodarstva
**Petar** **Čobanković**, v.
r.

Klasa:
011-02/06-01/25

Urbroj: 534-08-01/8-06-2

Zagreb,
18. prosinca 2006.

Ministar
zdravstva i socijalne skrbi
**doc****. dr.
sc. Neven Ljubičić**, v. r.

Pravilnik, NN 143/2006-3254
## Odluka o prirezu poreza na dohodak Grada Grubišnog Polja

### NN 143/2006 (29.12.2006.), Odluka o prirezu poreza na dohodak Grada Grubišnog Polja

# GRAD GRUBIŠNO POLJE

3260

Na
temelju članka 30. a Zakona o financiranju jedinica lokalne i područne
(regionalne) samouprave (»Narodne novine«, broj 117/93, 69/97, 33/00, 73/00,
127/00, 59/01, 107/01, 117/01, 150/02, 147/03 i 132/06), i članka 26. Statuta
Grada Grubišnoga Polja (»Službeni glasnik« Grada Grubišnoga Polja, broj 1/06), Gradsko vijeće Grada Grubišnoga Polja na 17. sjednici održanoj 27. prosinca
2006. godine donosi

## ODLUKU

### O PRIREZU POREZA NA DOHODAK

Članak
1.

Prirez
porezu na dohodak plaća se na području Grada Grubišnoga Polja prema Zakonu o
porezu na dohodak, Pravilniku o porezu na dohodak i prema ovoj Odluci.

Članak
2.

Prirez
porezu na dohodak plaća se na sve vrste dohotka utvrđene Zakonom o porezu na
dohodak.

Članak
3.

Obveznik
plaćanja prireza poreza na dohodak je fizička osoba koja ostvaruje dohodak u
Republici Hrvatskoj, a obveznik je poreza na dohodak prema Zakonu o porezu na
dohodak.

Osnovica
prireza poreza na dohodak je porez na dohodak.

Članak
4.

Prirez
poreza na dohodak plaća se po stopi od 10% u korist proračuna
Grada Grubišnoga Polja.

Članak
5.

Pravne
i fizičke osobe te druge organizacije, banke i druge financijske organizacije dužne su na zahtjev Porezne uprave
dostaviti podatke, odnosno omogućiti uvid u poslovne knjige i evidencije radi
prikupljanja podataka potrebnih za utvrđivanje prireza.

Članak
6.

Odredbe
Zakona o porezu na dohodak i Pravilnika o porezu na dohodak kojima se propisuje
utvrđivanje poreza, naplata, žalbeni postupak, prekršajni postupak, zastara,
kaznene odredbe i povrat poreza analogno se primjenjuju na prirez poreza na
dohodak propisan ovom Odlukom.

Članak
7.

Ova
Odluka stupa na snagu 1. siječnja 2007. godine, a objavit će se u »Narodnim
novinama« i u »Službenom glasniku« Grada Grubišnoga
Polja.

Klasa:
415-01/06-01/4
Urbroj: 2127/01-01-06-04
Grubišno Polje, 27. prosinca 2006.

Predsjednik

Gradskog vijeća

**Antun Furjan, dipl. ing., v. r.**

#

Odluka, NN 143/2006-3260
## Ispravak Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 143/2006 (29.12.2006.), Ispravak Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

3261

U
»Narodnim novinama«, broj 142/06. od 28. prosinca 2006. godine objavljena je
Odluka o osnovama za sklapanje ugovora o provođenju zdravstvene zaštite iz
obveznog zdravstvenog osiguranja u kojoj je ustanovljena pogreška, te se daje

## ISPRAVAK

### [ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA](http://narodne-novine.nn.hr/clanci/sluzbeni/128977.html)

U
članku 44. stavku 2. umjesto riječi: »sedimentaciju, hemoglobin, glukozu i hemokult,« trebaju stajati riječi: »S LDL kolesterol,
hemoglobin, glukozu (GUK) i kompletnu pretragu urina«.

Klasa:
025-04/06-01/407

Urbroj: 338-01-01-06-2

Zagreb,
28. prosinca 2006.

Predsjednik

Upravnog vijeća Hrvatskog zavoda za zdravstveno osiguranje

**prim****. Stjepan Bačić, dr.
med., v., r.**

Ostalo, NN 143/2006-3261
## Odluka o imenovanju suca Županijskog suda u Slavonskom Brodu

### NN 1/2007 (2.1.2007.), Odluka o imenovanju suca Županijskog suda u Slavonskom Brodu

# DRŽAVNO SUDBENO VIJEĆE

**5**

Na temelju članka 123. stavak 1. Ustava Republike Hrvatske (»Narodne novine«
broj 41/00 – pročišćeni tekst) i članka 12. alineja 1. Zakona o Državnom
sudbenom vijeću (»Narodne novine« broj 58/93, 49/99, 129/00, 59/05 i 150/05)
Državno sudbeno vijeće je na 18. sjednici održanoj 23. studenoga 2006. godine
donijelo

## ODLUKU

### O IMENOVANJU SUCA

Za suca Županijskog suda u Slavonskom Brodu imenuje se: DUBRAVKA ŠIMIĆ, sudac
Općinskog suda u Županji.
Imenovana sutkinja stupit će na dužnost 1. veljače 2007. godine.
Ova će se odluka objaviti u »Narodnim novinama«.

Broj: IS-37/06
Zagreb, 23. studenoga 2006.

Predsjednik
**Ivan Mikšić**, v. r.

Odluka, NN 1/2007-5
## Odluka o imenovanju suca Trgovačkog suda u Splitu

### NN 1/2007 (2.1.2007.), Odluka o imenovanju suca Trgovačkog suda u Splitu

# DRŽAVNO SUDBENO VIJEĆE

**6**

Na temelju članka 123. stavak 1. Ustava Republike Hrvatske (»Narodne novine«
broj 41/00 – pročišćeni tekst) i članka 12. alineja 1. Zakona o Državnom
sudbenom vijeću (»Narodne novine« broj 58/93, 49/99, 129/00, 59/05 i 150/05)
Državno sudbeno vijeće je na 18. sjednici održanoj 23. studenoga 2006. godine
donijelo

## ODLUKU

### O IMENOVANJU SUCA

Za suca Trgovačkog suda u Splitu imenuje se:
KATIJA BLAĆE, zamjenica općinskoga državnog odvjetnika u Šibeniku.
Imenovana sutkinja stupit će na dužnost 1. veljače 2007. godine.
Na temelju članka 122. stavak 2. Ustava Republike Hrvatske sutkinja Katija Blaće
imenuje se na vrijeme od 5 godina.
Ova će se odluka objaviti u »Narodnim novinama«.

Broj: IS-39/06
Zagreb, 23. studenoga 2006.

Predsjednik
**Ivan Mikšić**, v. r.

Odluka, NN 1/2007-6
## Odluka o imenovanju suca Trgovačkog suda u Splitu

### NN 1/2007 (2.1.2007.), Odluka o imenovanju suca Trgovačkog suda u Splitu

# DRŽAVNO SUDBENO VIJEĆE

**7**

Na temelju članka 123. stavak 1. Ustava Republike Hrvatske (»Narodne novine«
broj 41/00 — pročišćeni tekst) i članka 12. alineja 1. Zakona o Državnom
sudbenom vijeću (»Narodne novine« broj 58/93, 49/99, 129/00, 59/05 i 150/05)
Državno sudbeno vijeće je na 18. sjednici održanoj 23. studenoga 2006. godine
donijelo

## ODLUKU

### O IMENOVANJU SUCA

Za suca Trgovačkog suda u Splitu imenuje se:
MARIJA BALIĆ, sudska savjetnica u Trgovačkom sudu u Splitu.
Imenovana sutkinja stupit će na dužnost 1. veljače 2007. godine.
Na temelju članka 122. stavak 2. Ustava Republike Hrvatske sutkinja Marija Balić
imenuje se na vrijeme od 5 godina.
Ova će se odluka objaviti u »Narodnim novinama«.

Broj: IS-36/06
Zagreb, 23. studenoga 2006.

Predsjednik
**Ivan Mikšić**, v. r.

Odluka, NN 1/2007-7
## Odluka o imenovanju sudaca Općinskog suda u Splitu

### NN 1/2007 (2.1.2007.), Odluka o imenovanju sudaca Općinskog suda u Splitu

# DRŽAVNO SUDBENO VIJEĆE

**8**

Na temelju članka 123. stavak 1. Ustava Republike Hrvatske (»Narodne novine«
broj 41/00 — pročišćeni tekst) i članka 12. alineja 1. Zakona o Državnom
sudbenom vijeću (»Narodne novine« broj 58/93, 49/99, 129/00, 59/05 i 150/05)
Državno sudbeno vijeće je na 18. sjednici održanoj 23. studenoga 2006. godine
donijelo

## ODLUKU

### O IMENOVANJU SUDACA

Za suce Općinskog suda u Splitu imenuju se:
1. SNJEŽANA CVITANOVIĆ, sudac Općinskog suda u Šibeniku,
2. MARIJO FRANETOVIĆ, zamjenik općinskoga državnog odvjetnika u Splitu,
3. IVANKA MARASOVIĆ DUVNJAK, viša sudska savjetnica u Općinskom sudu u Splitu,
4. MIRANDA PELAIĆ MORIĆ, viša sudska savjetnica u Općinskom sudu u Splitu
5. TOMISLAV ZLODRE, viši sudski savjetnik u Županijskom sudu u Splitu.
Imenovani suci stupit će na dužnost 1. veljače 2007. godine.
Na temelju članka 122. stavak 2. Ustava Republike Hrvatske suci Marijo
Franetović, lvanka Marasović Duvnjak, Miranda Pelaić Morić i Tomislav Zlodre
imenuju se na vrijeme od 5 godina.
Ova će se odluka objaviti u »Narodnim novinama«.

Broj: IS-35/06
Zagreb, 23. studenoga 2006.

Predsjednik
**Ivan Mikšić**, v. r.

Odluka, NN 1/2007-8
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje kojim se utvrđuje da je društvo CRO Company d.o.o., Čakovec, MBS 070031374, usklađeno sa Zakonom o osiguranju

### NN 1/2007 (2.1.2007.), Rješenje kojim se utvrđuje da je društvo CRO Company d.o.o., Čakovec, MBS 070031374, usklađeno sa Zakonom o osiguranju

# HRVATSKA AGENCIJA ZA NADZOR FINANCIJSKIH USLUGA

**9**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) i članka 252. stavak 2. u svezi s člankom 297. stavak 1. Zakona o
osiguranju (»Narodne novine« broj 151/05) te članka 213. Zakona o općem upravnom
postupku (»Narodne novine« broj 53/91 i 103/96 – Odluka USRH), Uprava Hrvatske
agencije za nadzor financijskih usluga, odlučujući o zahtjevu društva CRO
Company d.o.o., zastupanje u osiguranju, Čakovec, Nikole Pavića 4, za izdavanje
dozvole za obavljanje poslova zastupanja u osiguranju, na sjednici održanoj 14.
prosinca 2006. godine donijela je

## RJEŠENJE

1. Utvrđuje se da je društvo CRO Company d.o.o., Čakovec, Nikole Pavića 4, MBS
070031374, usklađeno sa Zakonom o osiguranju.
2. Društvu CRO Company d.o.o., Čakovec, Nikole Pavića 4, daje se dozvola za
obavljanje djelatnosti zastupanja u osiguranju, koju je dužno obavljati kao
isključivu djelatnost.
3. Društvo CRO Company d.o.o., Čakovec, Nikole Pavića 4, dužno je najkasnije
osam dana prije početka poslovanja, Hrvatskoj agenciji za nadzor financijskih
usluga dostaviti obavijest o početku poslovanja, s izvodom iz sudskog registra.
4. Ovo rješenje objavit će se u »Narodnim novinama«.

Klasa: UP/I-453-06/06-03/225
Urbroj: 326-112-06-2
Zagreb, 14. prosinca 2006.

Predsjednik Uprave
**Ante Samodol**, v. r.

Rješenje, NN 1/2007-9
## Rješenje kojim se utvrđuje da je društvo Kameniti d.o.o. za zastupanje u osiguranju, Zaprešić, MBS080339746, usklađeno sa Zakonom o osiguranju

### NN 1/2007 (2.1.2007.), Rješenje kojim se utvrđuje da je društvo Kameniti d.o.o. za zastupanje u osiguranju, Zaprešić, MBS080339746, usklađeno sa Zakonom o osiguranju

# HRVATSKA AGENCIJA ZA NADZOR FINANCIJSKIH USLUGA

**10**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) i članka 252. stavak 2. u svezi s člankom 297. stavak 1. Zakona o
osiguranju (»Narodne novine« broj 151/05) te članka 213. Zakona o općem upravnom
postupku (»Narodne novine« broj 53/91 i 103/96 – Odluka USRH), Uprava Hrvatske
agencije za nadzor financijskih usluga, odlučujući o zahtjevu društva Kameniti
d.o.o. za zastupanje u osiguranju, Zaprešić, Matije Skurijenija 153, za
izdavanje dozvole za obavljanje poslova zastupanja u osiguranju, na sjednici
održanoj 14. prosinca 2006. godine donijela je

## RJEŠENJE

1. Utvrđuje se da je društvo Kameniti d.o.o. za zastupanje u osiguranju,
Zaprešić, Matije Skurijenija 153, MBS 080339746, usklađeno sa Zakonom o
osiguranju.
2. Društvu Kameniti d.o.o. za zastupanje u osiguranju, Zaprešić, Matije
Skurijenija 153, daje se dozvola za obavljanje djelatnosti zastupanja u
osiguranju, koju je dužno obavljati kao isključivu djelatnost.
3. Društvo Kameniti d.o.o. za zastupanje u osiguranju, Zaprešić, Matije
Skurijenija 153, dužno je najkasnije osam dana prije početka poslovanja,
Hrvatskoj agenciji za nadzor financijskih usluga dostaviti obavijest o početku
poslovanja, s izvodom iz sudskog registra.
4. Ovo rješenje objavit će se u »Narodnim novinama«.

Klasa: UP/I-453-06/06-03/162
Urbroj: 326-112-06-2
Zagreb, 14. prosinca 2006.

Predsjednik Uprave
**Ante Samodol**, v. r.

Rješenje, NN 1/2007-10